Կատու Բլեյս

Կատու Բլեյսը (ճապ.՝  ブレイズ・ザ・キャット Բրուեզդու դզա Կյատտո անգլ.՝  Blaze the Cat) «Sonic the Hedgehog» տեսախաղերի և կոմիքսների շարքի կերպար։ Որպես խաղային կերպար` Բլեյսը առաջինը հայտնվել է «Sonic Rush» խաղում և արժանացել է քննադատների դրական գնահատականին։ 


== Առանձնահատկություններ և բնավորություն ==
Բլեյսը 14 տարեկան մարդանման մանուշակագույն կատու է։ Սովորական վիճակում նա զուսպ և ամաչկոտ է, բայց երբ սկսում է դուրս գալ իր ափերից, դառնում է կոպիտ։ Նա սիրում է լինել իր ընկերների հետ, չնայած որ հեշտ չէ շփվել նրանց հետ։ Բլեյսը հաճույք է ստանում արքայադուստեր իր դերով, որը պետք է պահպանի Սոլ զմրուխտները՝ Քաոսի զմրուխտների հակադիրները, որը պահպանում է եքիդնա Նաքլզը։ Բլեյսը նույնպես կարող է օգտվել այդ զմրուխտներից, որպեսզի հասնի իր «Սուպեր արտաքինին»՝ Burning Blaze-ին (ռուս.՝ Жгучее пламя), որը նմանօրինակ է ոզնի Սոնիկի սուպեր կազմվածքին։ Բլեյսը ընդհանուր առմամբ ինքնահավան կատու է, բայց կարող է լինել բարի և կարեկցող։ 


== Խաղերում ==
Բլեյսի առաջնախաղը կայացել է «Sonic Rush»-ի առաջին խաղում, որը թողարկվել էր Nintendo DS-ին կցվելու համար։ Բլեյսը ոզնի Սոնիկի հագուստով եղել է խաղի գլխավոր հերոսը։ Նա միացել է ոզնի Սոնիկի և նապաստակ Կրիմի հետ դոկտոր Էգմանի և Էգգման Նեգի դեմ պայքարում։ Ընդունելով սուպեր արտաքին, նա Սուպեր Սոնիկի հետ կանգնեցնում է Էգմանին։ Հետո նրանք ձեռքսեղմումով իրարից բաժանվում են և Բլեյսը վերադառնում է իր սովորական կյանքին։
Հաջորդ խաղը, որտեղ Բլեյսը հայտնվել է որպես խաղային կերպար, դա «Sonic Rush Adventure» էր, երկրորդ խաղը թողարկվել է Nintendo DS-ի համար։ Նա կանգնեցնում է ռոբոտ ծովահեն Կապիտան Վիսկերսին առեղծվածային զարդարված թանկարժեք քարով Սկիպերտերը գողանալուց, որի օգնությամբ հնարավոր է ղեկավարել իր աշխարհի երկրաբանական էներգիան։ Բլեյսը կռվում է ոզնի Սոնիկի հետ, երկուսն ել զարմանում և մի քիչ էլ հուզվում են, երբ տեսնում են իրար նորից։ Վերջում Տեյլզ աղվեսը ճանապարհ է ստեղծում, որտեղով էլ նրանք ոզնի Սոնիկի հետ պատրաստվում են վերադառնալ իրենց աշխարհ։ Բաժանվելուց առաջ Սոնիկը և Բլեյսը ձեռքսեղմում են փոխանակում կրկին, որպեսզի ցույց տան փոխադարձ հարգանքը և իրենց աճող ընկերությունը։
Որպես Ոզնի Սիլվերի կերպարի գործընկեր, Բլեյսը հայտնվում է «Xbox 360 և PlayStation 3» համար ստեղծված ոզնի Սոնիկի 15 տարեկան հոբելյանին նվիրված «Sonic the Hedgehog» սերիայում։ Ամբողջական խաղային կերպար է եղել նաև «Sonic Riders, Zero Gravity» և «Sonic Free Riders»-ում։ Ներկա է նաև «Sonic and the Black Knight»-ում և Sonic Generations-ում, որոնցից վերջինը հոբելյանական էր՝ նվիրված ոզնի Սոնիկի սերիաների 20 ամյակին։


== Կոմիքսներում ==
Բլեյսի առաջնախաղը տեղի է ունեցել «Sonic the Hedgehog» կոմիքսում, որպես «Sonic Rush» խաղի ադապտացիա։
Հետագայում Բլեյսը հայտնվել է «Sonic Universe» առաջին համարում, որտեղ նա օգնում է Շեդոու ոզնուն լողալ ծովով խուսափելով վրա հասած Մետալ Սոնիկից։ Բլեյսը նորից հայտնվել է № 21-24 կոմիքսներում որպես Ռոուզի թիմի անդամ։


== Քննադատական ընկալում ==

Հայտնվելով առաջինը «Sonic Rush» խաղում՝ կատու Բլեյսը միանգամից վաստակել է խաղային քննադատների դրական գնահատականները։ Tokyo Game Show 2005 ցուցահանդեսում խաղալով նաև «Sonic Rush»-ի ցուցադրական տարբերակում, IGN կայքի լրագրողները նշել են, որ Բլեյսը, լինելով երկրորդական կերպար, հեշտությամբ մտնում է գլխավոր հերոսի՝ Սոնիկի, որը համազոր է Տայլեզի և Նակլեզի ուժերին, գործընկերոջ կերպարի մեջ։ «Sonic Rush»-ում և նրա շարունակությունում՝ «Sonic Rush Adventure»-ում քննադատների դուրն եկել է խաղի դինամիկ ոճը և Բլեյսի պարի նմանվող շարժումները, որոնք նրան դարձնում են ավելի արագ, քան «Sonic the Hedgehog» սերիայի մյուս երկրորդական կերպարներն են, միևնույն ժամանակ այնպիսի արագ ոճը քննադատվել է որպես Սոնիկից փոխառնված, որի պատճառով երկու կերպարները միմյանցից տարբերվում են միայն արտաքինով։ Այնուամենայնիվ, կատու Բլեյսին անվանում էին առաջին կարևոր և բազմակողմանի կերպարը «Sonic the Hedgehog» սերիայում և ինչպես նաև պարզապես խաղի տիեզերքի հերոսների լավ համալրում։


== Ծանոթագրություններ ==


== Արտաքին հղումներԿատու Բլեյս(անգլ.)  Internet Movie Database կայքում: ==
Sonic Channel-ի կերպարի անձագիրը(ճապոներեն)
Giant Bomb-ի կերպարների նկարագրություն(անգլ.)
Sonic Retro-ի կերպարների նկարագրություն(անգլ.)
Sonic News Network-ի կերպարների նկարագրություն(անգլ.)
Sonic the Hedgehog կոմիքսներում